# GRADONAČELNIK KLASA: 402-01/23-01/50 URBROJ: 2182-10-02-23-3

## Knin, 6. rujna 2023. godine

 Na temelju članka 5. Programa potpora male vrijednosti za poticanje gospodarstva na području Grada Knina kroz poboljšanje poslovne konkurentnosti poduzetnika („Službeno glasilo Grada Knina“, broj 7/23), Gradonačelnik Grada Knina raspisuje

**JAVNI POZIV ZA DODJELU POTPORA MALE**

 **VRIJEDNOSTI ZA POTICANJE GOSPODARSTVA NA PODRUČJU**

**GRADA KNINA KROZ POBOLJŠANJE POSLOVNE**

**KONKURENTNOSTI PODUZETNIKA**

**I.**

 U cilju poboljšanja poslovne konkurentnosti poduzetnika, razvoja poslovne infrastrukture i kontinuirane podrške poduzetnicima za osnivanje i razvoj novih poduhvata Grad Knin dodjeljuje bespovratna sredstva potpore u 2023. godini koje se dodjeljuju sukladno pravilima sadržanim u Uredbi Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore („Službeni list Europske unije“ L 352/1) za sljedeću mjeru:

**MJERA 2** – Vaucheri za korisnike inkubatora

 **Korisnik potpora po ovoj Mjeri može biti:** poduzetnik koji je sklopio ili će u 2023. godini sklopiti Ugovor o korištenju Informacijsko-inovacijskog inkubatora (3i) (dalje u tekstu: Inkubator) na razdoblje od najmanje godinu dana (smatra se članom Inkubatora), a koji zadovoljava sljedeće uvjete:

* biti poduzetnik sa prebivalištem, odnosno sjedištem u Gradu Kninu
* čije je poduzeće u većinskom (51% i više) vlasništvu fizičkih osoba
* je registriran za obavljanje jedne ili više djelatnosti iz sljedećih područja:
* ICT-a
* multimedija, digitalna grafika i dizajn, arhitektura i građevinarstvo, elektrotehnika i elektroničko poslovanje
* zelene tehnologije i održivi razvoj
* usluge
* ostale djelatnosti s potencijalom startup-a
* ima podmirene obveze prema državi ( ako je prijavitelj poduzetnik )
* ima podmirene obveze prema zaposlenicima ( ako je prijavitelj poduzetnik )
* ispunjava propise o potporama male vrijednosti ( ako je prijavitelj poduzetnik )
* ovlaštena/odgovorna osoba predstavnika prijavitelja protiv koje se ne vodi kazneni postupak

 **Korisnici potpora ne mogu biti** trgovačka društva i ustanove u kojima Grad Knin, druga jedinica lokalne, regionalne (područne) samouprave ili Republika Hrvatska ima vlasnički udjel u temeljnom kapitalu.

 Prijavitelj ne smije imati drugu tvrtku ili obrt koji je u postupku predstečajne nagodbe, stečaja ili likvidacije.

 Nije prihvatljiv onaj prijavitelj koji ima drugu tvrtku, obrt niti bilo koji drugi subjekt koji se bavi ekonomskom djelatnošću, a koje je je već postojeći korisnik Inkubatora.

 **II.**

 **Iznos potpore iz Mjere 2.** iz Programa i ovog Javnog poziva po jednom korisniku iznosi **1.300,00 EUR**, a ukupan iznos planiranih potpora u okviru mjere je 20.000,00 EUR.

 Sa korisnikom potpore sklopit će se Ugovor o dodjeli bespovratne potpore kojim će se regulirati daljnja prava i obveze.

  **Korisnik Mjere 2. ne može raskinuti Ugovor o korištenju Inkubatora (sklopljen sa Javnom ustanovom Lokalna razvojna agencija Matica (dalje u tekstu: Agencija) prije isteka roka na koji je isti sklopljen, u protivnom će morati vratiti ukupno odobreni iznos potpore.**

 **Korisnik Mjere 2. je dužan po potpisivanju Ugovora kao instrument osiguranja dostaviti ovjerenu (solemniziranu) bjanko zadužnicu na iznos od 1.000,00 EUR.**

 **Korisnici/prijavitelji Mjere 2. koju je raspisao Grad Knin mogu se prijaviti i na Mjeru 1 – subvencionirano korištenje poslovnog prostora u informacijsko-inovacijskom inkubatoru (3i) koje raspisuje Agencija.**

 **Poziv je otvoren do 15. studenog 2023. godine**.

 Potpore se dodjeljuju na temelju zaprimljenih prijava, dostavljene dokumentacije i kriterija propisanih Programom.

##  Prijave se podnose se na propisanim obrascima za određenu mjeru. Obrasci se mogu preuzeti sa službene internet stranice Grada Knina, Agencije ili osobno u Javnoj ustanovi Lokalna agencija Matica, Tuđmanova 2, Knin, II. Kat (sobe 96. i 97.).

## Kontakt telefon: 022/664-417.

 ***Zaprimljene prijave za dodjelu potpora rješavaju se isključivo po redoslijedu zaprimanja, do utroška sredstava.***

***Razmatrat će se samo prijave s potpunom dokumentacijom. Nepotpune prijave neće biti predmetom razmatranja.***

 Preglednik svih dodijeljenih potpora, sukladno Zakonu o pravu na pristup informacija („Narodne novine“, broj 25/13, 85/15 i 69/22) objavljuje se na službenoj stranici Grada Knina. Prijavom na Javni poziv korisnik potpore daje suglasnost Gradu Kninu za objavu.

**Prijave za dodjelu potpore s potrebnom dokumentacijom šalju se na sljedeću adresu:**

 **Grad Knin**

**dr. Franje Tuđmana broj 2**

**22300 Knin**

 **POTPORE MALE VRIJEDNOSTI ZA POTICANJE GOSPODARSTVA**

 **MJERA 2**

**NE OTVARAJ**

**ili se osobno predaju u pisarnicu Grada Knina počevši od 7. rujna 2023. godine u uredovnom vremenu pisarnice od 08.00 do 13.00 sati.**

# GRADONAČELNIK

**Marijo Ćaćić, mag. oec**